Document ID: 31993R3606

Padomes Regula (Euratom, EOTK, EK) Nr. 3606/93
(1993. gada 22. novembris),
ar kuru groza Regulu (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru
EIROPAS SAVIENĪBAS PADOME,
ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi,
ņemot vērā Protokolu par privilēģijām un imunitāti Eiropas Kopienās, un jo īpaši tā 13. un 23. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Eiropas Kopienu nodoklis, ievērojot Regulā (EEK, Euratom, EOTK) Nr. 260/68 [3] paredzētos noteikumus un kārtību, ir jāpiemēro arī Eiropas Monetārā institūta padomes priekšsēdētāja un locekļu un minētā institūta personāla algām, atalgojumam un ienākumiem,
IR PIEŅĒMUSI ŠĀDU REGULU.
1. pants
Regulu (EEK, Euratom, EOTK) Nr. 260/68 papildina ar šādu pantu:
"12.a pants
Šo Regulu piemēro Eiropas Monetārā institūta priekšsēdētājam, visiem citiem institūta padomes locekļiem, tā personāla locekļiem un personām, kas saņem institūta maksātās pensijas, kuras iekļautas kategorijās, ko Padome noteikusi, piemērojot 16. panta pirmo daļu Protokolā par privilēģijām un imunitāti Eiropas Kopienās, attiecībā uz algām, darba samaksu un ienākumiem, kā arī invaliditātes, izdienas un apgādnieka zaudējuma pensijām, ko maksā institūts."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 22. novembrī

Labels: 2
10
0
9
15